Συντεταγμένες: 16°47′37″S 180°00′00″E﻿ / ﻿16.79361°S 180.00000°E﻿ / -16.79361; 180.00000

Το **Ταβεούνι** είναι το τρίτο μεγαλύτερο νησί των Φίτζι μετά το Βίτι Λέβου και το Βανούα Λέβου, με συνολική έκταση 434 τετραγωνικών χιλιομέτρων. Το νησί έχει σχήμα πούρου, είναι ένα τεράστιο ασπιδοειδές ηφαίστειο που υψώνεται από τον πυθμένα του Ειρηνικού ωκεανού, βρίσκεται 6,5 χιλιόμετρα ανατολικά του Βανούα Λέβου, με το οποίο χωρίζεται με τον πορθμό του Σομοσόμο. Ανήκει στο αρχιπέλαγος του Βανούα Λέβου και αποτελεί τμήμα της επαρχίας Κακαουντρόβε των Φίτζι της Βόρειας περιφέρειας.

Το Ταβεούνι έχει άφθονη χλωρίδα και είναι γνωστό ως «Το νησί κήπος των Φίτζι». Είναι ένας δημοφιλής τουριστικός προορισμός. Οι τουρίστες προσελκύονται από τις εξαιρετικές ευκαιρίες κατάδυσης, τη μεγάλη ποικιλία πουλιών, τα φυσικά μονοπάτια και τους καταρράκτες. Τα κεντρικά μέρη του νησιού λαμβάνουν πολύ υψηλά ποσοστά βροχόπτωσης. Όντας ηφαιστειακής προέλευσης, τα εδάφη του Ταβεούνι υποστηρίζουν την πιο σημαντική βιομηχανία του νησιού, τη γεωργία.

Γεωγραφία
---------

Χάρτης των Φίτζι, το Ταβεούνι (με κόκκινο χρώμα), ανατολικά του Βανούα Λέβου.
Οι καταρράκτες Μπόουμα, 1998
Το Ταβεούνι βρίσκεται στο βόρειο άκρο της Θάλασσας του Κόρο, και είναι εξ ολοκλήρου προϊόν ηφαιστειακής δραστηριότητας. Το τρίτο μεγαλύτερο νησί των Φίτζι χωρίζεται από το Βανούα Λέβου με τον πορθμό του Σομοσόμο. Το νησί έχει πλάτος μεταξύ 10 και 14 χιλιομέτρων και μήκος 42 χιλιομέτρων, είναι η κορυφή ενός αδρανούς, επιμήκους ασπιδοειδούς ηφαιστείου. Περίπου 150 ηφαιστειακοί κώνοι βρίσκονται στο νησί, συμπεριλαμβανομένου του Ουλουιγκαλάου, της δεύτερης υψηλότερης κορυφής των Φίτζι με υψόμετρο 1.241 μέτρα, και της κορυφής Ντε Βε (Des Vœux), με υψόμετρο 1.195 μέτρα. Υπήρξαν τουλάχιστον 58 ηφαιστειακές εκρήξεις από τον πρώτο ανθρώπινο οικισμό γύρω στο 950-750 π.Χ. όλες οι οποίες επηρέασαν τα νότια δύο τρίτα του νησιού. Μεγάλες εκρήξεις από το 300 έως το 500 μ.Χ. προκάλεσαν την εγκατάλειψη των νότιων περιοχών έως περίπου το 1100 μ.Χ. Η τελευταία έκρηξη παρήγαγε μια ροή λάβας στο νότιο άκρο του νησιού γύρω στο 1550 μ.Χ.

Αξίζει να σημειωθεί ότι το νησί Ταβεούνι το διασχίζει ο αντιμεσημβρινός, οπότε το βορειοανατολικό τμήμα του νησιού έχει γεωγραφικό μήκος -179 μοίρες και το νοτιοδυτικό τμήμα +179 μοίρες. Για την προστασία της άγριας ζωής των Φίτζι, δύο καταφύγια έχουν δημιουργηθεί στο νησί Ταβεούνι, το φυσικό καταφύγιο Ραβιλέβου στην ανατολική ακτή και το δασικό καταφύγιο Ταβεούνι στο κεντρικό τμήμα του νησιού. Το ενδεχόμενο να αναδειχτούν ως Μνημεία Παγκόσμιας Κληρονομιάς συμβάλλει στην εθνική σημασία του νησιού, όπως περιγράφεται στη στρατηγική και το σχέδιο δράσης για τη βιοποικιλότητα των Φίτζι.

Ιστορία
-------

Το 1643, ο Άμπελ Τάσμαν έγινε ο πρώτος Ευρωπαίος που είδε το Ταβεούνι. Η ορατότητα ήταν κακή και εκτίμησε τις κορυφές του Ταβεούνι ως ξεχωριστά νησιά.

Παραπομπές
----------

1. 1 2  Gillespie, Rosemary G.· D. A. Clague (2009). *Encyclopedia of Islands*Δωρεάν πρόσβαση υπoκείμενη σε περιορισμένη δοκιμή, συνήθως απαιτείται συνδρομή. University of California Press. σελ. 299. ISBN 978-0520256491.
2. ↑  Shane Cronin (Δεκεμβρίου 1999). «Volcanic Hazard And Risk Assessment For Taveuni, Fiji Islands» (PDF). *SOPAC Technical Report 298*. Massey University. Αρχειοθετήθηκε από το πρωτότυπο (PDF) στις 15 Ιουλίου 2014. Ανακτήθηκε στις 18 Μαρτίου 2014.
3. 1 2  Cronin, Shane J.; Vincent E. Neall (August 2000). «Impacts of volcanism on pre-European inhabitants of Taveuni, Fiji». *Bulletin of Volcanology* **63** (3): 199–213. doi:10.1007/s004450000079.
4. ↑  Terry, James P· A Y Annie Lau· Samuel Etienne (2013). «Case Study:Coral Boulder Fields on Taveuni Island Coasts, Fiji». *Reef-Platform Coral Boulders: Evidence for High-Energy Marine Inundation Events on Tropical Coastlines*. Springer. σελίδες 83–84. ISBN 978-9814451338. Ανακτήθηκε στις 17 Μαρτίου 2014.
5. ↑  Ganilau, Bernadette Rounds (2007). *Fiji Biodiversity Strategy and Action Plan* (PDF). Convention on Biological Diversity. σελίδες 107–112. Ανακτήθηκε στις 28 Μαΐου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Taveuni στο Wikimedia Commons

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Νησιά των Φίτζι Σημαία των Φίτζι |
| --- |
|  |
| Κύρια Νησιά | 
* Βανούα Λέβου
* Βίτι Λέβου
 |  |
|  |
| Άλλα Μεγάλα Νησιά | 
* Καντάβου
* Κόρο
* Νγκάου
* Οβαλάου
* Ταβεούνι
 |
|  |
| Δευτερεύοντα νησιά | 
* Βανούα Μπαλάβου
* Λακέμπα
* Μοάλα
* Ράμπι
 |
|  |
| Σημαντικά Απομακρυσμένα Νησιά | 
* Ύφαλος Κόνγουεϊ
* Ροτούμα
 |
|  |
| Αρχιπελάγη | 
* Βανούα Λέβου
* Βίτι Λέβου
* Γιασάουα
* Καντάβου
* Λάου
* Λομαϊβίτι
* Μαμανούκα
* Μοάλα
* Ρίνγκολντ
* Ροτούμα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 249378520
* ISNI: 0000 0004 0599 3048
* GND: 4403215-8

 |

 |